Dilema e punonjësve që raportojnë për korporatat
Shumë prej tyre duhet të zgjedhin mes besnikërisë për kompaninë dhe detyrimit etik.
Para 10 vjetësh korporatat amerikane ishin në një gjendje amullie, të tronditura nga skandale financiare në kompani si Enroni dhe Worldcom-i dhe humbja e besimit të publikut që i pasoi ato. Kongresi reagoi duke miratuar ligjin Sarbanes-Oxley, që solli ndryshimin e praktikave të financave në korporata dhe imponoi gjoba për zyrtarët e kompanive që hakmerren ndaj punonjësve që raportojnë për veprimet e gabuara. Materiali i mëposhtëm flet për një person që bëri publike praktikat joetike të konglomeratit të sigurimeve AIG. Gordon Massie u ngarkua të menaxhonte pasuri që kapnin vlerën e miliarda dollarëve në vitin 2001 kur Grupi Ndërkombëtar Amerikan, i njohur si AIG u bashkua me Korporatën e Zoti Massie thotë se ai u përpoq që t’i mënjanonte parregullsitë brenda kompanisë së re, por kjo rezultoi e pamundur. Ai vuri re se u izolua brenda AIG-së dhe në vitin 2005 e la kompaninë, kur ajo u vu në qendër të disa hetimeve para se të falimentonte pas disa vjetësh. Vitin e kaluar Gordon Massie botoi librin “Dilema e Raportuesit”, duke dhënë variantin e tij për të rënien e AIG-së dhe rolin e tij në bërjen publike të parregullsive të kompanisë. Ai tani jep leksione për etikën në korporata dhe vështirësitë me të cilat hasen punonjësit kur përballen me praktika mashtruese. Zoti Massie thotë se ai ra në depresion pasi humbi punën dhe karrierën, por ai u inkurajua kur qeveria federale ndërhyri dhe njerëzit filluan të tregonin interes për atë që kishte bërë ai. Ligji Sarbanes-Oxley tani ofron mbrojtje për punonjësit që raportojnë praktika të gabuara, por shumë situata që krijohen në korporata janë të ndërlikuara dhe edhe ekspertët ligjorë nuk janë gjithnjë të një mendjeje për rastet e mashtrimeve. Robert Prentice është profesor biznesi në Universitetin e Teksasit. Prentice thotë se kompanitë duhet të kenë një kod të rreptë etike që të merret seriozisht nga të gjithë. Por Prentice thotë se një njeri që raporton gabimet gjithsesi përballet me ndjenja kundërthënëse, nga njëra anë të jetë një punonjës besnik dhe bashkëpunues dhe nga ana tjetër të veprojë në mënyrë etike. Për Gordon Messie kjo nënkuptoi që t’i rezistonte prirjes për të parë nga ana tjetër pa bërë asgjë. Edhe në botën e komplikuar financiare të ditëve të sotme, thotë Massie, qëndrimi etik i një personi mund të sjellë ndryshim.